Årsmelding 2019

Norges Blindeforbunds Ungdom (NBfU)

Innhold

[1) Innledning 2](#_Toc33020330)

[2) Drift 3](#_Toc33020331)

[2.1 Sentralstyret 3](#_Toc33020332)

[2.2 Sentrale utvalg 4](#_Toc33020333)

[2.3 Ansatte 7](#_Toc33020334)

[2.4 Økonomi 7](#_Toc33020335)

[3) Organisatorisk aktivitet 8](#_Toc33020336)

[3.1 Kursing og kompetanseheving 8](#_Toc33020337)

[3.2 Landsmøte 8](#_Toc33020338)

[4) Medlemsaktivitet 8](#_Toc33020339)

[4.1 NBfU-konferansen 9](#_Toc33020340)

[4.2 Spark-VM 9](#_Toc33020341)

[4.3 Kurs i politisk påvirkning 9](#_Toc33020342)

[4.4 IT-kurs 9](#_Toc33020343)

[4.5 Sex og samlivskurs 10](#_Toc33020344)

[5) Regionalt arbeid 10](#_Toc33020345)

[6) Utadrettet virksomhet 10](#_Toc33020346)

[6.1 Norges Blindeforbund 10](#_Toc33020347)

[6.2 Landsrådet for Norges barne- og ungdomsorganisasjoner (LNU) 12](#_Toc33020348)

[6.3 Unge Funksjonshemmede 12](#_Toc33020349)

[6.4 Studieforbundet FUNKIS 13](#_Toc33020350)

[6.5 Frivillighet Norge 13](#_Toc33020351)

[7) Internasjonalt samarbeid 13](#_Toc33020352)

[7.1 SUN - Nordic Visual Impaired Youth 13](#_Toc33020353)

[7.2 Unga med synnedsättning (US) 13](#_Toc33020354)

[7.3 Dansk Blindesamfunds Ungdom (DBSU) 13](#_Toc33020355)

[7.4 Nordisk leir 13](#_Toc33020356)

[8) Informasjonsarbeid 14](#_Toc33020357)

[8.1 NBfUs nettsider (www.nbfu.no) 14](#_Toc33020358)

[8.3 Sosiale medier 14](#_Toc33020359)

[8.4 Eksterne medier 15](#_Toc33020360)

[9) Interessepolitisk arbeid 15](#_Toc33020361)

[9.1 Interessepolitisk arbeid 15](#_Toc33020362)

[9.2 Høringsuttalelser 15](#_Toc33020363)

[10) Avslutning 16](#_Toc33020364)

## 1) Innledning

2019 var et meget godt år for NBfU. Aktivitetsnivået sentralt og hos regionene har vært høyt. Sentralt har alle arrangementer i løpet av 2019 har vært fulle, og i evalueringene i etterkant av arrangementene fremgår at deltagerne er veldig fornøyde.

De tre utvalgene som ble satt ned i 2018 ble videreført i hele perioden. Utvalgene er interessepolitisk utvalg, Sosiale medier (SoMe)-utvalget og internasjonalt utvalg. Disse har fungert svært godt, tatt initiativ og jobbet selvstendig. Utvalgene har bidratt til at NBfU har blitt mer synlige utad.

Vi vil også rette en ekstra takk til Trygghetsgruppen og medlemmene i gruppen. De har vært representert på alle arrangementer med overnatting i 2019. De er uvurderlige i vårt arbeid for en trygg organisasjon, der alle føler seg inkludert, og der medlemmene alltid vet hvem de kan snakke med.

NBfU hadde 480 medlemmer per 31. desember 2019 fordelt på følgende regioner:

* Region Nord: 40
* Region Midt-Norge: 84
* Region Hedmark og Oppland: 35
* Region Vest: 84
* Region Øst: 210
* Region Sør: 27

Dette er en nedgang på tre medlemmer fra året før.

Sentralstyret retter en stor takk til alle som har bidratt til å gjøre 2019 til et godt år. Vi vil spesielt trekke frem Landsrådet for Norges Barne- og ungdomsorganisasjoner (LNU), Norges Blindeforbund, ansatte og tillitsvalgte.

## 2) Drift

### 2.1 Sentralstyret

Frem til landsmøtet 2019 besto sentralstyret av:

Kristoffer Lium (leder)

Helene Romset (nestleder)

Henning Knudsen

Fatuma Abdi

Frida Natland

Maiken Mucha (1. vara)

Viktoria Røksland (2. vara)

Etter landsmøtet 2019 besto sentralstyret av:

Lena Gimse (leder)

Frida Natland(nestleder)

Helene Romset

Henning Knudsen

Maiken Mucha

Viktoria Røksland (1. vara)

Mariam Tartousi (2. vara)

I 2019 har sentralstyret avholdt 5 møter og behandlet 80 saker.

Samarbeidet i styret har fungert godt i 2019. Mye av kommunikasjonen har foregått per e-post, Facebook og telefon i tillegg til de fem fysiske styremøtene som har blitt avholdt.

### 2.2 Sentrale utvalg

#### 2.2.1 Arbeidsutvalget (AU)

Før landsmøtet besto AU av:

* Kristoffer Lium (leder)
* Helene Romset
* Henning Knudsen
* Trine-Lise Østlund Blime

Etter landsmøtet besto AU av:

* Lena Gimse (leder)
* Frida Natland
* Henning Knudsen
* Trine-Lise Østlund Blime

Arbeidsutvalget har hatt møter ved behov for å følge opp styresaker fortløpende gjennom hele året.

#### 2.2.2 NBfUs trygghetsgruppe

NBfUs trygghetsgruppe har i 2019 bestått av:

* Espen Lahnstein (leder)
* Marthe Berg
* Arild Røland (fram til 15.09.2019)
* Jørgen Støttum
* Anette Klein

Gruppen har vært aktiv gjennom hele året og styret opplever gruppen og deres arbeid som et godt virkemiddel for å ivareta tryggheten i organisasjonen. Det har deltatt minst en representant fra gruppen på alle NBfUs sentrale arrangementer i 2019.

#### 2.2.3. Interessepolitisk utvalg

Utvalget jobber med interessepolitiske saker som er viktige for unge synshemmede. Gjennom perioden har utvalget jobbet med følgende saker:

* Få store Instagrambrukere til å ta initiativ til, og være en drivkraft for, synstolkning på Instagram.
* Få mer mangfold i seksualundervisningen i skolen ved å være i dialog med Unge Funksjonshemmede. Samarbeidet har som formål å gi NBfU informasjon om hvordan vi kan arbeide for å sikre god seksualundervisning, og samtidig gi Unge Funksjonshemmede innsikt i de utfordringer synshemmet ungdom kan møte.
* Jobbe med å få punktskrift på kondominnpakninger og hjemmetester.
* Skrive rapport fra fjorårets spørreundersøkelse om tilrettelegging i høyere utdanning.
* Kursing av NBfU sine medlemmer om interessepolitikk
* Få spill i rekrutteringsprosessen mer universelt utformet
* Få Snapchat mer universelt utformet ved å ha kontakt med Snapchat kundeservice, og få i gang samarbeid med snapchat om dette.
* Øke muligheten for, og bruk av,innvendig og utvendig opprop på kollektivtransport.
* Informere og komme med endringsforslag for å bedre situasjonen for synshemmede elever i skolen.
* Få moderorganisasjonen vår (Norges Blindeforbund) til å bli mer miljøvennlige.

Underveis har utvalget også jobbet med ulike dagsaktuelle saker.

Følgende personer var medlem av interessepolitisk utvalg før landsmøtet 2019:

* Guro Helene Sørdalen (leder)
* Silje Solvang
* William Skauen
* Thomas Peelen
* Ida Sødahl Utne
* Sozan Mustafa

Sent på høsten 2019 ble et nytt utvalg satt ned med følgende personer:

* Guro Helene Sørdalen
* Silje Solvang
* William Skauen
* Thomas Peelen
* Anne Gundersen
* Sozan Mustafa
* Sofie Wien

#### 2.2.4. Internasjonalt utvalg

Utvalget jobber med internasjonale saker som er viktige for unge synshemmede. Gjennom perioden har utvalget jobbet med følgende saker:

* Kartlegge ungdomsnettverk i Europa
* Møte om samarbeid med søsterorganisasjon i Nepal
* Blindkludering – søknad om å inkludere synshemmede som kommer til Norge
* Representere NBfU på diverse internasjonale foraer

Følgende personer var medlem av internasjonalt utvalg før landsmøtet 2019:

* Fatuma Abdi (leder)
* Hawkilara Axelsen (Nestleder)
* Marita Abrahamsen
* Mariam Tartousy
* Mia Bjerkestrand
* Nazish Mohammad

Sent på høsten 2019 ble et nytt utvalg satt ned med følgende personer:

* Mariam Tartousi (leder)
* Isabel Engan
* Sozan mustafa
* Thea Løkebø
* Knut Sørskår
* Tina Sleire Sandvik

### 2.3 Ansatte

#### 2.3.1 Daglig leder

01.01.2019 ble stillingen som Daglig leder opprettet i NBfU. Stillingen var fram til 31.12.2018 en del av stillingen organisasjonskoordinator der 75 % av stillingen ble stilt til rådighet for NBfU, mens de resterende 25 % ble benyttet av Norges Blindeforbunds barne- og ungdomsavdeling.

Trine-Lise Østlund Blime har vært ansatt som daglig leder i hele 2019.

#### 2.3.2 Sekretær

Cecilie Bjørnerud har vært NBfUs organisasjonssekretær i hele 2019. Arbeidsoppgavene var følgende: oppfølging av regionene, økonomi, Funkis og forefallende kontoroppgaver. Med denne ekstra ressursen på kontoret har vi klart å holde et høyt aktivitetsnivå og hjelpe regionene ved behov.

### 2.4 Økonomi

2019 var et godt år økonomisk for NBfU. I løpet av året fikk vi kavlifondets ansattgave. Denne støtten kommer i 2020. I tillegg mottok vi driftstilskudd fra Norges Blindeforbund, nasjonal og internasjonal grunnstøtte, momskompensasjon, LNU Herreløse arv, Frifond og studiemidler.

Regnskapet for 2019 viser et positivt aktivitetsresultat på 321.578 kroner. Med et budsjettert underskudd på 210.327 kroner, er resultatet 531.905 kroner bedre enn budsjettert. Grunnen til den store differansen i budsjett og regnskap er økte inntekter, samtidig som vi har klart å holde kostnadene på aktivitetene nede. To av de planlagte arrangementene fikk også innvilget Helfokurs (rehabiliteringsdøgn på Blindeforbundets sentre) og derfor har kostnadene for disse vært mye lavere. Per 31.12.2019 hadde NBfU en egenkapital på 2.302.800 kroner.

Økonomiavdelingen i Blindeforbundet fører regnskapet og vi er veldig fornøyde med det gode samarbeidet med dem.

## 3) Organisatorisk aktivitet

### 3.1 Kursing og kompetanseheving

#### 3.1.1 Tillitsvalgtkonferanse (TVK)

Tillitsvalgtkonferansen er organisasjonens årlige opplæringskurs for tillitsvalgte og ansatte. Denne ble i 2019 avholdt på Fornebu. Tema for årets konferanse var hvordan drive styrearbeid, praktisk økonomi og ledelse.

### 3.2 Landsmøte

Landsmøtet 2019 ble avholdt på Hurdal syns- og mestringssenter, helgen 13.-15. september. Det var 28 delegater og to varadelegater til stede i tillegg til sentralstyret, referenter, dirigenter og møteassistenter.

Landsmøtet hadde et stort fokus på politikkutvikling og organisasjonsspørsmål.

## 4) Medlemsaktivitet

2019 var også et veldig aktivt år for NBfU. Her er en oversikt over de ulike aktivitetene.

### 4.1 NBfU-konferansen

NBfU-konferansen 2019 ble avholdt 18-20. januar i Blindeforbundetss lokaler i Sporveisgata 10 i Oslo.

Totalt var det 27 deltagere. Konferansen var åpen for alle medlemmer. Temaet var Teknologi og programmet bestod av blant annet besøk fra Ruter, Kommunal- og moderniseringsdepartementet, Norsk studentorganisasjon og NRK.

### 4.2 Spark-VM

For fjerde gang stilte NBfU med et lag til VM i spark utfor, 9. februar.

Vi bodde på Hurdal syn- og mestringssenter 8.-10. februar. Det var 40 deltagere og fem ledsagere. I løpet av helga arrangerte vi øving til VM og fysisk aktivitet på Hurdalsenteret. Det var i år 8 flere deltagere enn i 2018, noe som gjør dette til den største aktiviteten mål i antall deltakere i regi av NBfU sentralt i løpet av året.

### 4.3 Kurs i politisk påvirkning

31. mai – 2 juni 2020 ble det avholdt et kurs i politisk påvirkning og hvordan utvikle ny politikk. Dette kurset ble avholdt i Trondheim, og var støttet av LNU Mangfold og inkludering. Det var 25 deltagere på kurset. Blant kursets temaer var utvikling av politikk, NBfu som interessepolitisk aktør, mediehåndtering og debattteknikk.

### 4.4 IT-kurs

IT-kurset ble avholdt På Sporveisgata 10 i oslo. Det var 29 deltagere på kurset. Kurset var populært og tilbakemeldingene var svært gode. Temaene på dette kurset var Tilgjengelighet, APP-utvikling og kunstig intelligens og mobilitet med hjelp av teknologiske løsninger.

Kurset ble støttet av LNU.

### 4.5 Sex og samlivskurs

Sex og samlivskurset ble avholdt 15-17 november på solvik syns- og mestringssenter. Det var 29 deltagere og 4 ledsagere på kurset. Temaene på dette kurset var blant annet kropp, prevensjon, sexleketøy og sjekking.

## 5) Regionalt arbeid

NBfU har i 2019 bestått av 6 regioner der 4 har vært aktive. Regionene Midt, Vest, Øst og Nord har hatt et godt lokalt tilbud til sine medlemmer. I tillegg til mange sosiale aktiviteter og kurs har flere regioner gjennomført interessepolitisk arbeid, blant annet gjennom aksjoner. Sentralstyret ønsker å takke regionene for et godt samarbeid i året som har gått, og alt arbeidet som legges ned for å gi medlemmene våre et gode lokale tilbud.

NBfU har jobbet med å få region Sør og Hedopp aktive igjen. Sentralstyret ønsker lokal aktivitet over hele landet. Region Øst inviterte medlemmer fra region Sør på sitt julebord, noe region Vest også har gjort ved tidligere anledninger. Et slikt interregionalt samarbeid har også lenge vært viktig for regionene midt og nord. Sentralstyret er glade for alle regionale initiativer for å gi et tilbud også til medlemmer som bor i inaktive regioner. Arbeidet for å sikre et godt regionalt tilbud til medlemmer i hele landet vil fortsette i 2020.

For å sikre god kommunikasjon mellom alle tillitsvalgte i landet, både sentralt og regionalt, brukes både epost, telefon og en Facebookgruppe for alle tillitsvalgte i organisasjonen.

## 6) Utadrettet virksomhet

### 6.1 Norges Blindeforbund

#### 6.1.1 Landsstyremøter

NBfU har i 2019 styrket samarbeidet med Norges Blindeforbund. Fram til landsmøtet hadde vi Kristoffer Lium som fast observatør på Blindeforbundets landsstyremøter. Etter landsmøtet var Frida Natland observatør. Henning Knudsen har fungert som referent for landsstyret.

#### 6.1.2 Foreldreutvalget

Isabel Engan var observatør for NBfU i Norges Blindeforbunds foreldreutvalg frem til landsmøtet i 2019. Etter landsmøtet har Lena Gimse vært NBfUs observatør i foreldreutvalget. Dette har vært viktig for å ivareta synshemmet ungdoms interesser godt.

#### 6.1.3 Foreldrekurs

Silje Solvang og Trine-Lise Østlund Blime representerte NBfU på Norges Blindeforbunds foreldrekurs. De sto på stand og snakket med alle deltagere om vårt arbeid. Kurset var svært lærerikt og nyttig, og deltakerne satte tydelig pris på at NBfU var såpass synlige. Flere NBfUere holdt foredrag og innledninger i løpet av helgen.

#### 6.1.4 Avdelingene i Blindeforbundet

NBfU har hatt et godt samarbeid med alle avdelinger i Blindeforbundet. Tillitsvalgte og administrasjonen i NBfU benytter seg mye av kompetansen i Blindeforbundet og setter stor pris på denne. Under følger noen eksempler:

Flere NBfU-medlemmer er Unge Rehabiliteringskontakter (URK) eller går i opplæring til å bli det, gjennom Blindeforbundets rehabiliteringsavdeling.

Interessepolitisk avdeling har hatt månedlige møter med Daglig leder i NBfU for å holde begge avdelinger oppdatert på hva som skjer i organisasjonene, med hovedvekt på teknologi. Vi setter stor pris på at de setter av denne tiden til oss.

Internasjonal avdeling i Blindeforbundet vært en god samarbeidspartner og gitt oss mye viktig kunnskap for å starte opp vårt internasjonale arbeid. De har også inkludert NBfU i møter med blant annet Atlas-alliansen, Bufdir og Norges Handikapforbund.

Økonomiavdelingen i Blindeforbundet fører regnskapet til NBfU og bidrar i økonomiske spørsmål.

Vi vil takke Blindeforbundet og alle avdelingene for det gode samarbeidet i 2019.

### 6.2 Landsrådet for Norges barne- og ungdomsorganisasjoner (LNU)

#### 6.2.1 Barne- og ungdomstinget (BUT)

NBfU er en av LNUs over 100 medlemsorganisasjoner, et samarbeidsorgan som blant annet gir støtte til ulike organisasjoner, og ivaretar felles interessepolitiske interesser. Silje Solvang og Helene Romset representerte NBfU på Barne- og Ungdomstinget (BUT) 2019, LNUs generalforsamling.

### 6.3 Unge Funksjonshemmede

#### 6.3.1 Generalforsamlingen

NBfU er medlem og aktiv i paraplyorganisasjonen Unge Funksjonshemmede. På generalforsamlingen deltok Frida Natland og Henning Knudsen som delegater fra NBfU. Guro Helene Sørdalen var tilstede som følge av at hun sitter i styret i Unge funksjonshemmede.

#### 6.3.2 Styret i Unge Funksjonshemmede

På Generalforsamlingen i 2019 ble Guro Helene Sørdalen valgt inn i styret i Unge funksjonshemmede. Styreperioden hennes startet 01.01.19

#### 6.3.3 Kurs og samlinger

NBfU har deltatt på kurs og samlinger i regi av Unge funksjonshemmede i 2019.

### 6.4 Studieforbundet FUNKIS

NBfU har i 2019 vært medlem i Studieforbundet Funkis og har deltatt på et opplæringsseminar. NBfU mottok 87700 fra funkis i opplærings- og tilretteleggingstilskudd i 2019, mot 44200 kr i 2018.

Dette er viktige midler for NBfU som går til ekstra kostnader vi har i forbindelse med tilrettelegging av arrangementer.

### 6.5 Frivillighet Norge

NBfU er medlem av Frivillighet Norge og har ikke deltatt på noen samlinger i året som har gått.

## 7) Internasjonalt samarbeid

### 7.1 SUN - Nordic Visual Impaired Youth

Det ble ikke avholdt noen møter i SUN. NBfU har ansvar for økonomien til SUN og disponerer kontoen.

### 7.2 Unga med synnedsättning (US)

Unga med synnedsätning (US) avholdt sitt medlemsforum (landsmøte) i juni og Frida Natland representerte NBFU på medlemsforumet.

### 7.3 Dansk Blindesamfunds Ungdom (DBSU)

Mariam Tartousi representerte NBfU på landsmøtet til DBSU.

### 7.4 Nordisk leir

Island arrangerte Nordisk leir i 2019. NBfU hadde fem påmeldte deltagere og en ledsager med på leiren.

## 8) Informasjonsarbeid

### 8.1 NBfUs nettsider ([www.nbfu.no](http://www.nbfu.no/))

Nettsiden [nbfu.no](http://nbfu.no/) har fungert som en viktig informasjonskanal. Løpende informasjon har blitt lagt ut på sidene.

Totalt antall unike besøkende i 2019 var 9276 og totalt antall besøk i løpet av året var 17830.

### 8.3 Sosiale medier

Etter landsmøtet i 2018 ble det satt ned et utvalg som jobber med å gjøre NBfU mer synlige på ulike sosiale medier. Antallet følgere på Instagram doblet seg i 2018 og vi når flere personer på Facebook. Utvalget har ikke fokusert på Twitter. Under følger informasjon om de ulike sosiale mediene.

#### 8.3.1 Facebook

I 2019 økte antallet som liker oss på Facebook med 145 personer til 1395. Rekkevidden fra tidligere år har økt ved at ett av innleggene har nådd over 10.000 personer.

#### 8.3.2 Twitter

Vi har ikke vært aktive på Twitter og hadde 130 følgere på twitter per 31.12.2019.

#### 8.3.3 Instagram

NBfU har ønsket å nå flere, både interne og eksterne, på Instagram. Vi har gjennom 2019 økt antallet følgere på Instagram til 1983 fra ca 1000 1. januar 2019.

### 8.4 Eksterne medier

I løpet av 2019 har NBfU vært lite aktive i media. Vi har hatt 1 leserinnlegg på trykk og 5 redaksjonelle oppslag.

I tillegg har vi vært på Radio Z og i Blindeforbundets medlemsblad.

## 9) Interessepolitisk arbeid

### 9.1 Interessepolitisk arbeid

Som beskrevet i sak 2.2.4 har vårt interessepolitiske utvalg jobbet med dette området. I tillegg til dette har sentralstyret arbeidet med interessepolitikk. NBfUs arbeid har særlig omhandlet synshemmede i arbeid og utdanning, ettersom dette er de interessepolitiske temaene som er fastsatt i målplanen. Det har samtidig vært arbeidet med andre interessepolitiske saker, som synstolking, universell utforming av IKT-løsninger, og ulike dagsaktuelle saker.

### 9.2 Høringsuttalelser

NBfU har i løpet av 2019 sett på høringer fra regjeringen i forbindelse med politiske saker som har vært oppe til behandling, og sendt inn ett svar på høring.

## 10) Avslutning

Det er ingen tvil om at NBfU fremdeles er en organisasjon i rask utvikling, noe som selvsagt er veldig inspirerende. Sentralstyret ser virkelig fram til alt spennende arbeid 2020 vil gi oss. Vi håper på et minst like godt samarbeid med alle bidragsytere i året som kommer.

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Lena Gimse, styreleder Frida Natland, nestleder

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_

Henning Knudsen, 3. Styremedlem Helene Romset, 4. Styremedlem

\_\_\_\_\_\_\_\_\_\_\_\_\_\_\_\_\_\_\_\_\_\_\_

Maiken Mucha, 5. Styremedlem

 \_\_\_\_\_\_\_\_\_\_\_\_\_\_\_\_\_\_\_

 Irene Elise Hamborg, Daglig Leder